Plaasmoorde!!!!! Farm Murders!!!!! - Page 291 - Stormfront
Page 291 of 673 « First < 191 241 277 278 279 280 281 282 283 284 285 286 287 288 289 290 291 292 293 294 295 296 297 298 299 300 301 302 303 304 305 341 391 > Last »
07-23-2008, 07:27 AM #2901
Steve wens ergste straf vir moordenaars
Kaapstad. – “Hartseer, baie hartseer” is hoe die bekende sanger Steve Hofmeyr die moord die naweek op sy lewenslange familievriend, mnr. Willie Rousseau (76) van Jacobsbaai, beskryf.
Rousseau is verlede Vrydag gekaap en vermoor.
Hofmeyr het gister aan Die Burger gesê dié tipe wrede misdade is nou net te naby. “Dit sny aan my been.”
Hy het gesê hy gaan op rekord en wens vir die verdagtes die ergste moontlike straf vir dit wat hulle gedoen het. “Nie net omdat dit iemand is wat ek ken nie, maar omdat hulle, die misdadigers, op weerlose bejaardes en kinders teer.”
Hofmeyr het gesê hy wens alle gemeenskappe van regoor die land, en veral die gemeenskappe aan die Weskus, moet betoog voor howe waar die verdagtes verskyn en hul solidariteit met die families en vriende wys.
“Ons werk so hard aan ’n ideaal waar almal saam kan leef en lief is vir mekaar, maar dan kom ’n ‘derde mag’ en vernietig alles.”
Die sanger sê hy het nog altyd die Weskus as een van die veiligste plekke in Suid-Afrika beskou, maar dan gebeur so iets om dié prentjie aan flarde te ruk.
Die twee verdagtes in die Rousseau-moord verskyn weer Maandag in die hof.
07-23-2008, 07:31 AM #2902
Pa neem hartseer afskeid van sy vrou en kinders
WITRIVIER - ‘n Hartroerende gedenkdiens is Vrydagmiddag vir Marinda van Deventer en haar dogters, Chané en Anika gehou.
Marinda en haar dogters is verlede Vrydag wreed deur haar swaer, Tjokker van Deventer, vermoor voordat hy in Barberton selfmoord gepleeg het. Hy het ook sy vrou, Izel van Deventer, doodgeskiet.
Die diens is om 17:00 in die NG Kerk Witrivier gelei - presies dié tyd wat Marinda-hulle in hul huis naby Plaston geskiet is.
Hulle is reeds vroeër dié week veras en Marinda se wewenaar, mnr. Adam van Deventer het drie kissies die kerk ingedra terwyl "Amazing Grace" met ‘n doedelsak gespeel is.
Hy is daarna deur familievriende in die voorste kerkbank ondersteun. "Weet jy nie? Julle drie was altyd saam. Julle drie is soos die Vader, Seun en Heilige Gees, Onafskeid-baar. ‘n Eenheid in liefde. Julle is huis toe. Daar wil ek wees. By julle. Ek kom later. Pappa maak net gou hier klaar."
Adam het briefies vir Marinda en hul kinders geskryf wat tydens die diens voorgelees is. "Vir Marinda. Jy het in my lewe gekom met die mooiste blou oë en glimlag... Ek jubel want Jesus se hand wat jy altyd vashou tydens ons vaart het jy soos in ‘n aflos in my hand geplaas... Soos Grietjie het jy gesaai langs jou pad. Die mooiste blomme... Geskenk van Pappa Vader. Jou blommeprag is die anker vir baie. Jou mooi, Godde-like mens! Marinda, ek is lief vir jou!"
Chané en Anika se maatjies het gesit en huil terwyl hul briefies ook voorgelees is. "Klein en fyn, met die mooiste blou oë. Spesiaal van Jesus gevra, die blou oë... Hoe volmaak jou menswees. Jou naam sal Chané wees... Jy het my altyd op ‘n manier gekyk en dan was woorde nie nodig nie... As jy vir my oor die tafel kyk en knipoog dan weet ek ons koester mekaar... Jy wat op vierjarige ouderdom my selnommer memoriseer en bel as ek op kursus was. As Mamma nie by was nie. "Luv u daddy." Jy is nou volmaak in Pappa Vader se liefde...
"Hoe gaan die baba lyk, seuntjie of dogtertjie? 2 November 1998. Hallo Anika! Pappa se bruinoog- kind! Amper ‘n replika. Maar jy is jy... Jy is fisies en emosioneel sterk. Drukkies wat jou laat snak na jou asem.
Jy gee liefde in oorvloed! Pappa se mooi mensie, so pragtig wat met ‘ek is lief vir pappa’ probeer pak slae afweer... Dis jou uitgesproke liefde vir Jesus wat jou so besonders gemaak het! Net nege, maar vol van Jesus liefde. Uitsonderlik het Pappa Vader jou vir my geleen. Mag Pappa Vader jou koester soos jy altyd Jesus se liefde geleef het!
Julle drie is saam... vir ewig!"
07-23-2008, 07:32 AM #2903
Kaper vas voor hy kan wegtrek
NELSPRUIT - ‘n Voornemende motorkaper het sy rieme styfgeloop met Hi-Tech Security Nelspruit toe hulle hom sommer in die oprit waar hy die voertuig wou steel, vasgetrek het.
Die man het sy slagoffer vroeg Vrydagoggend ingewag in die woonstelblok in Ehmkestraat se parkade. Me. CJ Le Roux het vertel dat sy net voor 07:00 na haar motor gestap het, maar geen onraad vermoed het nie.
"Ek het wel gesien die lig werk nie, maar niks daarvan gedink nie." Die volgende oomblik het ‘n onbekende man haar oorrompel en ‘n groot jagmes teen haar keel gedruk. "Hy het my handsak en motorsleutels gevat en vir my gesê om plat te gaan lê. Die man het in my motor geklim en toe begin ek skree."
Twee verbygangers het haar benoude gille gehoor en na Hi-Tech se nabye massa-vertoning gehardloop om hulp te ontbied. Intussen het van Le Roux se bure haar gille gehoor en afgehardloop na die motorhuis onder die kompleks om hulp te bied. Die verdagte het in die gesteelde voertuig in die oprit vir die hek gesit en wag om oop te gaan toe Hi-Tech se reaksievoertuig voor die verbaasde kaper stop.
Gewapende reaksie-offisiere mnre. Callum MacPherson en Barry de Vogel het sonder aarseling die verdagte uit die motor verwyder en gearresteer. Hy het reeds sy slagoffer se beursie leeggemaak en die gesteelde kontant is in sy broeksak gevind. Die mes wat gebruik was vir die kaping is in die paneelkissie gevind.
Hoogs onstelde omstanders het buite die hek saamgedrom en die twee offisiere gesmeek om die verdagte aan hulle te oorhandig, "want ons sal sy gal werk!"
07-23-2008, 08:53 AM #2904
Rooiligrowers: Hou besittings uit sig
Die polisie in Brooklyn, in die ooste van Pretoria, waarsku motoriste hiér om op die uitkyk te wees vir rooiligrowers.
Volgens die polisie is dié rowers op hul besigste tussen 18:00 en 21:00. Hulle kruip byvoorbeeld weg agter rommel en gras sodat motoriste nie weet van moontlike gevaar wanneer hulle by verkeersligte in dié omgewing stilhou nie.
Die polisie het bygevoeg dat die meerderheid van dié voorvalle gebeur weens waardevolle besittings wat in sig op motors se passasiersitplekke lê.
Kapt. Colette Weilbach, polisiewoordvoerder, sê motoriste moet veral versigtig wees wanneer hulle die verkeerskruising op die Rigel-afrit van die N1 nader.
“Die gemeenskap kan die hoë roofsyfer help verminder deur te bly uitkyk en hul besittings buite sig te hou,” het sy gesê.
Lede van die Brooklyn-polisiekantoor sal vandag pamflette by verkeerskruisings in die omgewing uitdeel om motoriste te waarsku.
07-23-2008, 08:56 AM #2905
Eetplekke in Pretoria gevaarsone
Misdaad vereis dat Pretoriase restaurantbase deesdae ’n groter verantwoordelikheid moet aanvaar as om net ’n lekker bord kos aan hul klante voor te sit.
Die Restaurant Association of South Africa (Rasa), wat landwyd ongeveer 1 800 lede het, het onlangs bekend gemaak dat die veiligheidsklassifikasie van restaurante in die Jakarandastad as “uiters hoog” gesien word. Dit beteken dat eet- en kuierplekke in die stad as gevaarsones beskou word. Restaurante in dele van Johannesburg word soortgelyk geklassifiseer.
Volgens Wendy Alberts, uitvoerende hoof van Rasa, is daar sedert Januarie meer as 14 mense landwyd dood in rooftogte by restaurante.
“Daar is amper nie een enkele winkelsentrum in Pretoria wat nog nie deur misdadigers geteiken is nie. Ongelukkig is die meeste restaurante in dié sentrums ook maklike teikens vir rowers,” het Alberts gesê. Kitsbanke wat al hoe meer gereeld deur rowers opgeblaas word, skep bykomende probleme omdat dié banke dikwels in winkelsentrums, naby restaurante, is.
Een van die jongste voorvalle by eetplekke wat skokgolwe deur die land gestuur het, was die dood van Kurt Huppe. Hy is deur rowers geskiet tydens ’n besoek aan die restaurant by die Leeupark net buite Krugersdorp.
“Dit is absoluut afgryslik dat die regering so min doen om die publiek te beskerm. Dit is ons missie by Rasa om, in samewerking met ander organisasies soos Besigheid teen Misdaad, al ons lede op hoogte te hou van die nuutste modus operandi van misdadigers in hul omgewing. “Ons werk nou saam met die polisie en die publiek om misdaadbrandpunte in elke gebied te identifiseer. Ons kan dan vroegtydig ons lede waarsku dat hulle dalk ’n teiken kan wees.”
René Jordaan, nasionale bedryfsbestuurder van die Dros, sê veiligheid was nog altyd dié restaurantgroep se nommer een-prioriteit.
“Ons is baie gesteld op ons klante se veiligheid. Daar is altyd iemand in die parkeerruimtes voor ons restaurante om op die uitkyk te wees vir verdagte persone. Ons het ook paniekknoppies in al die restaurante wat direk met ’n sekuriteitsmaatskappy verbind is.”
Jordaan vertel verder dat hulle onlangs ’n nuwe Dros in Sunnyside geopen het en dat hulle nog nie ’n dag se probleme by hierdie tak gehad het nie.
Die hoofbestuurder van die News Café se restaurantafdeling, Alan van der Westhuizen, sê op sy beurt dat hulle nie bewus was van die feit dat die veiligheidsklassifikasie van restaurante in Pretoria verhoog is nie.
“Een van ons takke was ’n paar jaar gelede beroof, maar ons was tot op hede nog eintlik baie gelukkig gewees. Ek dink ons kan dit toeskryf aan die feit dat ons minimale kontant by die restaurante aanhou en al ons verskaffers word per tjek betaal. Ongelukkig is baie van ons restaurante in sentrums geleë. Dit maak ons baie afhanklik van die sentrums se sekuriteit.”
Alberts sê dat Rasa dit vir die publiek wat gereeld restaurante besoek, so veilig moontlik wil maak.
“Deur die veiligheidsklassifikasie te verhoog, maak ons restauranteienaars bewus van die misdaadsituasie in hul gebied. Hulle kan dan die nodige voorsorgmaatreëls tref om hul klante se veiligheid te verseker.
“Ons kan die stryd teen misdaad egter nie alleen aanpak nie. Die regering en veiligheidsorganisasies sal almal moet saamwerk as ons enigsins ’n verskil wil maak.”
07-23-2008, 08:58 AM #2906
Cops did nothing about robbery gang, says victim
A MAN who was attacked and stabbed in the face in his home in Linkside, Port Elizabeth, says police were aware of a gang operating in the area for at least a year but failed to do anything about it.
Gavin Jones, who has lost all feeling in his face, said four men – two wearing balaclavas – broke into his home at about 5am two weeks ago.
“They stabbed me in the face and took my gun,” he said. “I‘m lucky to be alive.
“I went to the Mount Road police station and managed to identify two of the men through photos, but the police say they can‘t find them because the addresses are not valid and the names they gave are also apparently incorrect.”
Jones is fed up with the number of burglaries in the area.
“A family who live not four houses down from me were also robbed a while back and their daughter still can‘t sleep at night because of it.”
He said police apparently knew there was a syndicate operating in the area and had done nothing about it.
“They came to take fingerprints, but now tell me none of them was useable,” he said.
“The fact that I could point them out also means nothing. The police told me one is wanted for murder and the other for rape, but they can‘t find them.
“These men are still roaming around in our community, committing crime after crime.”
Police spokesman Captain Sandra Janse van Rensburg, said: “The two men he pointed out lived in shacks in an area that has subsequently been redeveloped and RDP houses have been built there, which is why we cannot trace them.”
Mount Road police had also formed a task team to probe the high level of house robberies in the area, which soared from four cases reported in 2006/07 to 33 in 2007/08.
07-24-2008, 05:35 AM #2907
’n Jaguitstappie het in ’n nagmerrie ontaard vir ’n oudpolisieman toe hy weens crimen injuria ’n naweek lank in ’n vol sel aangehou is met mense wat hom aangerand het en wou verkrag.
Mnr. Sakkie van der Mescht (37) van Rustenburg, Noordwes, is na bewering herhaaldelik in die selle aangerand. Hy beweer hy is onder meer met ’n mes en nog ’n skerp voorwerp in die kop gesteek. Sy selmaats het hom ook probeer verkrag, maar hy het met al sy krag baklei om dié vernedering vry te spring.
’n Mes is wel teen sy geslagsdele gehou, terwyl sy medegevangenes gedreig het om dit af te sny. Hy moes hierna lank kaal op die koue selvloer sit voordat sy klere aan hom teruggegee is, het Van der Mescht Maandag gesê.
Dié pa van twee het die hele naweek niks geëet of gedrink nie. Sy selmaats het glo geëjakuleer in die water wat hom aangebied is. Hy beweer die polisie het net een keer soggens en een keer saans selbesoek gedoen.
Sedert dié ondervinding einde Junie hou nagmerries Van der Mescht uit die slaap. Mnr. Carl Arnold, sy prokureur, het gesê hulle wag op die uitslag van toetse vir MIV en ander seksueel oordraagbare siektes weens die vuil mes wat op hom gebruik is.
Van der Mescht was op 27 Junie deel van ’n geselskap wat in die Madikwe-trustgebied gejag het. Hy was by hul kamp toe twee medejagters in ’n bakkie deur die polisie voorgekeer is. Hulle kon glo nie die wapenlisensie toon van ’n ander jagter wie se wapen by hulle in die bakkie was nie.
Ná ’n onderneming dat iemand vir hulle die lisensie sou gaan toon, is die polisie daar weg sonder enige optrede.
Arnold het gesê Van der Mescht het met dié jagter se lisensie en ID agter die polisie aangery, maar hulle het hom herhaaldelik geïgnoreer as hy dit aan hulle wou toon,” het Arnold gesê.
Van der Mescht was tot Maart die polisie se aangewese vuurwapenbeampte in Rustenburg. Hy werk tans as veiligheidsbestuurder vir ’n hotelgroep.
Op ’n plek waar ’n paar polisievoertuie langs die pad gestaan het, het Van der Mescht en die bestuurder van die bakkie waarin hy gery het, stilgehou. Van die polisiemanne het glo op Van der Mescht afgestorm. Die bakkiedeur is oopgeruk en hy is aan die arm geruk. Van der Mescht sê hy het sy misnoeë hiermee te kenne gegee. Hy is hierop summier agter in ’n vangwa gegooi. Daar is glo langer as ’n uur met hom rondgery voordat hy na die Madikwe-polisiestasie geneem is. “Ek is weens crimen injuria en intimidasie gearresteer.”
Van der Mescht se vrou is die Saterdag glo by die polisiestasie weggejaag toe sy haar man wou besoek. Sy is na bewering ook met arrestasie gedreig.
Op 30 Junie het Van der Mescht in die Madikwe-landdroshof skuld beken op ’n aanklag van crimen injuria nadat hy glo met nóg sewe dae in die selle gedreig is. Arnold het gesê hulle is besig om teen dié skuldigbevinding te appelleer.
Kapt. Aafje Botma, polisiewoordvoerder in Noordwes, het by navraag gesê Van der Mescht het die polisieman glo gedreig en gevloek toe hulle langs mekaar gery het. Sy het gesê hy is na ’n plaaslike kliniek geneem sodat sy wonde behandel kon word.
Die polisie ontken dat hulle sy vrou weggehou het en beweer daar is elke uur selbesoek gedoen. ’n Vraag van Beeld oor hoe ’n skerp voorwerp in die selle was, is nie deur Botma beantwoord nie.
07-24-2008, 05:43 AM #2908
’n Motoris van Krugersdorp aan die Wes-Rand is eergister naby Diepsloot, noord van Johannesburg, op die N14-hoofweg gewond en ontvoer deur ’n bende wat vermoedelik padversperrings in die pad aangebring het.
“Julle ryk mense gee vir ons werk en betaal ons dan net R50,” het ’n rower mnr. Gert Strydom (46), ’n bedryfsbestuurder, later in Engels toegesnou.
Strydom is deur sy aanvallers gevloek en summier geskiet, nadat hy langs dié hoofweg stilgehou het om die skade aan sy motor te bepaal nadat hy iets in die pad getref het.
Beeld het vroeër vandeesmaand berig oor twee bendes wat op dié hoofroete tussen Pretoria en Krugersdorp aan die Wes-Rand padversperrings met onder meer motorbande maak. Motoriste word dan beroof wanneer hulle stilhou en die skade bekyk of nie verder kan ry nie omdat hul motors te erg beskadig is.
Strydom het Maandag omstreeks 04:15 met sy Mercedes-Benz C320 CDI van sy huis na Steelpoort in Mpumalanga vertrek om werk by ’n aanleg te gaan doen.
Hy het enkele oomblikke later naby die Jukskeirivier “iets in die pad” raak gery, “ ’n geluid en vibrasie” gehoor en uitgeswaai, toe hy ’n motorbuffer in die pad sien lê.
Toe hy uitklim om die motorskade te bepaal het twee mans skielik met vuurwapens verskyn.
“Hulle het op my begin skree en vloek,” het Strydom vertel.
Die voorste aanvaller het hom in die linkersy geskiet. Die koeël is agter by sy rug, bo sy heup, uit. Strydom het die een rower uit die pad gestamp en in die rigting van die veld gehardloop, toe die ander rower sy enkel van agter vasgegryp en hy gestruikel het.
Een van sy aanvallers het ’n vuurwapen teen sy kop gedruk en sy selfoon en trouring gevat, terwyl die ander sy motor deurgesoek het.
Sy hande is met breë kleefband vasgebind en hy is in die agterste sitplek ingedwing. Hulle het met hom weggery.
Dit is toe dat een kla oor “die ryk mense”.
“Toe ons langs die R511 ry, het ek net vir die Here begin bid en gevra hy moet my beskerm en deur dié beproewing lei,” vertel Strydom.
Die mans het hom met ’n pistool teen die kop gedwing om sy bankkaart se PIN-kode vir hulle te gee. Hulle het by ’n winkelsentrum in Fourways, noord van Johannesburg R2 000 uit sy rekening getrek. Die rowers het reisbagasie uit sy motor verwyder en hom in die kattebak gedwing. Hulle het êrens stilgehou en nog twee makkers opgelaai terwyl Strydom “heeltyd bloed teen sy rug kon voel afloop” en hy sy hande begin loswikkel het.
Sowat 2 km van waar hy gekaap is, het sy aanvallers stilgehou en hul twee makkers weer afgelaai.
Strydom is uit die kattebak bevry en gesê dat hy voor in sy motor mag inklim.
Hy het dadelik huis toe gejaag om hulp te kry.
Mev. Heila Strydom (47), ’n onderwyseres van die Wes-Randse skool op dié dorp, het hom na die noodgevalle-afdeling van die Netcare Krugersdorp- private hospitaal gehaas.
“X-strale is geneem en die koeël het gelukkig nie enige organe of beendere beskadig nie.”
Hy is later dieselfde middag geopereer om gebrande weefsel te verwyder, die wond skoon te maak en met sewe steke te heg.
“Mense moet versigtig wees; ek is met die domste trick in die boek gevang,” het hy ná die voorval gesê.
“Ek is nie negatief oor dié land nie.
“Ek is bly ek het gespaar gebly om oor die Here se beskermende Hand oor my lewe te kan getuig.”
07-24-2008, 05:43 AM #2909
Foto's van vermoorde Polokwane-man se lyk ontstel kinders
Polokwane (Pietersburg). – Foto’s van die erg ontbinde lyk van hul pa op die voorblaaie van twee plaaslike koerante het die reeds getraumatiseerde jong kinders van ’n vermoorde plaaslike sakeman nog verder geskok.
Me. Mariaan Bresler, prokureur van mev. Sanet Bruton (30), het gesê die tienjarige seun en sewejarige dogter van mnr. Wayne Bruton (29) was reeds erg geskok ná sy dood en ook die inhegtenisneming van hul ma weens die moord, toe hulle vandeesweek die foto’s op die plaaslike gemeenskapskoerante se voorblaaie gesien het.
Die twee kinders ontvang berading by ’n pastoor. Hulle het ook ’n drie maande oue sussie.
Mev. Bruton, wat vroeër die week in die Polokwane-landdroshof verskyn het, was glo net so getraumatiseer toe sy die gru-foto’s op die koerante se voorblaaie gesien het. Die foto’s wys hoe polisielede die erg ontbinde lyk uit die vlak graf haal en op ’n draagbaar tel.
Die lyk van Bruton, wat op 24 Junie verdwyn het, is Saterdag in die vlak graf by ’n huis in Se-shego gevind. Hy was ’n eiendomsontwikkelaar en mede-eienaar van W&S Property Developers. Sy vrou is ook ’n eienaar.
Mnr. Solomon Shadung (28), ’n werknemer van Bruton, het glo die graf en lyk aan die polisie gaan uitwys. Die huis in sone 71 in Seshego behoort glo aan hom. Hy is reeds twee weke op ’n ontvoeringsklag in aanhouding.
Shadung gaan Vrydag ook op ’n aanklag van moord in die Polokwane-landdroshof verskyn.
Supt. Ronel Otto, provinsiale polisiewoordvoerder, het gesê tans is dit slegs mev. Bruton, haar pa, mnr. Hermanus Phillipus Niemann (58), en Shadung wat met die moord op mnr. Bruton verbind word.
Hoewel die polisie gesê het ’n eiendomsagent is ook betrokke, is daar nie nou sprake daarvan nie, het Otto gesê.
Mnr. Robert Munyia, Shadung se prokureur, het gesê hy gaan môre namens sy kliënt om borgtog aansoek doen. Mev. Bruton en haar pa is Maandag elk op R3 000 borgtog vrygelaat. Hulle is Saterdag, kort nadat Bruton se lyk gevind is, in hegtenis geneem.
Die Bruton-familie hou vol dat mev. Bruton en haar pa nie betrokke was by die moord nie.
Mev. Bruton het sedert haar man verdwyn het, self na hom help soek. Sy moes ook doktersbehandeling weens erge trauma en stres ondergaan.
Geen begrafnisreëlings is nog vir mnr. Bruton getref nie. Die lykskouing wat die oorsaak, tyd en datum van van sy dood sal bepaal, moet nog gedoen word.
07-25-2008, 02:10 AM #2910
Sangeres op N1 oorval ná pap wiel
‘Ons het net hardop gebid.”
So sê die sangeres Elizma Theron – wat begin volgende jaar as Kriek in die kykNET-sepie Villa Rosa te sien is – oor die noue ontkoming wat sy en twee vriende eergisternag gehad het.
Theron, Ampie du Preez, ’n kitaarspeler en sanger van die groep ’n Man soos Jan, en Yolanda Barnard, vermaaklikheidsjoernalis van die koerant Sondag, is tussen 00:00 en 01:00 op die N1-suid in die omgewing van die Rigel-afrit deur twee gewapende mans aangehou en beroof.
Me. Gizela Arndt, publisiteitsbeampte van Villa Rosa, het gesê die drie was op pad terug van ’n optrede van ’n Man soos Jan in Pretoria.
Die groep tree elke Woensdagaand in die News Café in Menlyn op.
Barnard het in haar eie motor gery, terwyl Theron en Du Preez saam in een motor gery het.
Volgens Arndt het Barnard – wat voor die ander twee uit Pretoria weg is – ’n pap wiel gekry en die ander twee gebel om haar te kom help.
“Hulle het na haar toe gery. Terwyl Du Preez die wiel omgeruil het, het twee gewapende mans uit die bosse gespring.” Arndt sê toe die mans uitspring, het Theron vir Barnard gegryp, om die motor gehardloop en gaan sit.
Terwyl die twee eenkant gesit het, het die mans Du Preez beveel om almal se besittings te oorhandig.
Toe een man besef dat Theron vir hulle kyk, het hy ’n vuurwapen teen haar kop gedruk.
Die mans het voortdurend skootrekenaars gevra en gedreig om hulle dood te maak.
Daar was geen skootrekenaars nie, maar die mans het onder meer met twee GPS’e, twee handsakke en selfone gevlug.
Al drie is ongedeerd. Hulle het almal saam in een motor na die naaste polisiestasie gery en die polisie ontbied. Die polisie het hulle na Barnard se motor vergesel, waar verklarings afgelê is.
“Ek en Yolanda het net heeltyd hardop gebid. Dit is net genade van Bo dat ons niks oorgekom het nie,” het Theron gesê.
Haar raad aan mense wat hulle dalk in ’n soortgelyke situasie mag bevind, is “bly kalm en doen wat hulle vra”.
Theron is vol lof vir die polisie.
Du Preez sê hy het geskrik, maar “dadelik besef wat aan die gebeur is”.
“Ek het besef die beste ding is om kalm te bly en nie na iets te gryp nie. Ek het my hande bly hou waar hulle dit kan sien.”
Arndt sê die Villa Rosa-tonele waarin Theron betrokke is, is rondgeskuif sodat sy gister kon afkry.
Die uitsaaiskedule word nie geraak nie.
Robbed singer 'prayed out loud'
Pretoria - "We prayed out loud," said Northern Cape singer Elizma Theron after she and two friends managed to survive a robbery on the N1 highway in Gauteng late on Wednesday night.
Theron will appear as Kriek on the kykNet series Villa Rosa next year.
Theron; Ampie du Preez, a singer and guitarist from the band 'n Man Soos Jan; and Sondag's entertainment journalist Yolanda Barnard, were on the N1 south near the Rigel Avenue off-ramp between midnight and 01:00 when they were held up by two armed men and robbed.
Villa Rosa's publicist, Gizela Arndt, said the three were on their way back from a performance by 'n Man Soos Jan in Pretoria.
The band performs at the News Café in Menlyn every Wednesday night.
Barnard was driving in her own car and Theron and Du Preez were together.
Attackers hid in the bushes
Arndt said Barnard, who had left Pretoria before the other two, got a flat tyre and phoned her friends to come and help her.
"They immediately drove to where she was. While Du Preez was changing the tyre, two armed men jumped out of the bushes," said Arndt.
Andrew James, marketing manager of Select Music in Johannesburg, said it was suspected the robbers had put something in the road to cause a flat tyre so that they could attack.
Arndt said that when the men jumped out from the bushes, Theron grabbed Barnard and they ran to the other side of the car.
The attackers ordered Du Preez to hand over everyone's belongings.
When one of the men realised Theron was looking at them, he pressed a firearm to her head.
The men kept asking for laptop computers and threatened to kill the three young people.
They did not have any laptop computers with them, but the men fled with two GPSs, two handbags and cellphones.
Theron, Barnard and Du Preez were not harmed. They drove together in one car to the nearest police station and raised the alarm.
Police accompanied them to Barnard's vehicle and took statements.
Theron said: "Yolanda and I prayed aloud the whole time. We are grateful. It is only by God's mercy that nothing happened to us."
Page generated in 0.29307 seconds with 14 queries